b'\n_START_ARTICLE_\nThe Interview\n_START_SECTION_\nHacking-sagen\n_START_PARAGRAPH_\nFilmen skulle have haft pr\xc3\xa6miere i USA 25. december 2014 (og i Danmark 2. april 2015), men p\xc3\xa5 grund af trusler om terror (med henvisning til terrorangrebet den 11. september 2001) mod blandt andre biografg\xc3\xa6ngerne n\xc3\xa6gtede flere biografk\xc3\xa6der at vise filmen, hvilket fik Sony til helt at aflyse premieren, hvilket har afstedkommet  kritik fra den amerikanske pr\xc3\xa6sident Barack Obama, der kalder det en fejl og at man ikke b\xc3\xb8r reagere p\xc3\xa5 den slags trusler. Sony har dog efterf\xc3\xb8lgende offentliggjort planer om at vise filmen gratis p\xc3\xa5 sin egen streamingtjeneste Crackle og overvejer ogs\xc3\xa5 at offentligg\xc3\xb8re den p\xc3\xa5 YouTube. Den amerikanske forfatter George R.R. Martin har ogs\xc3\xa5 tilbudt at vise filmen i sin egen biograf i Santa Fe i New Mexico. 23. december 2014 meddelte Sony, at filmen alligevel ville blive vist i biograferne juledag._NEWLINE_I 2013 henvendte Nordkorea sig b\xc3\xa5de til FN\'s generalsekret\xc3\xa6r, Ban Ki-moon, for at f\xc3\xa5 ham til at stoppe filmen og til USA\'s pr\xc3\xa6sident, Barack Obama, med en besked om, at man ans\xc3\xa5 filmen som et krigshandling og at en visning af filmen ville blive geng\xc3\xa6ldt. I slutningen af 2014 blev Sony hacket af en gruppe, der hedder Guardians of Peace, og fik blandt andet stj\xc3\xa5let manuskripter, emails og fem endnu ikke offentliggjorte film._NEWLINE_I december 2014 kokluderede det amerikanske forbundspoliti, FBI, at det er den nordkoreanske regering, der er ansvarlig for hackerangrebet, eftersom der var ligheder med tidligere angreb fra dem. Dette bliver dog afvist af Nordkorea, der dels truer med at angribe "Det Hvide Hus, Pentagon og hele det amerikanske fastland (...)" og dels anklager den amerikanske regering for at st\xc3\xa5 bag filmen.'